Public procurement notice: Prior Information Notice Without Call For Competition
Published: 2023-02-14
Buyer: Keski-Suomen hyvinvointialue
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Keski-Suomen hyvinvointialue on hankkimassa lääkintälaitehuollon toiminnanohjausjärjestelmää, jolla on tarkoitus hallita alueen lääkintälaitteita ja niiden huoltoon liittyvää muuta kalustoa ja välineistöä sekä toteuttaa lääkinnällisten laitteiden huoltoprosesseja ja laitteiden elinkaarenhallintaa.
Järjestelmää tulee käyttämään alueellisen huoltotoiminnan toteutukseen arviolta 60–120 henkilöä. Huoltopalveluiden tilaamisen ja seuraamisen toiminnallisuuksia käyttää alueen sotehenkilöstö, noin 11 000 henkilöä. Järjestelmässä tullaan hallinnoimaan arviolta noin 50 000 lääkinnällisen laitteen ja muun kaluston tietoja.
Hankittavan järjestelmän tulee olla Keski-Suomen hyvinvointialueen toimintaan nähden vastaavan laajuisessa tuotantokäytössä erikoissairaanhoidossa oleva toiminnallisuuksiltaan valmisjärjestelmä ja toimittajalta edellytetään aikaisempaa kokemusta ja näyttöä vastaavista sote toimialan toteutuksista. Hankintaan kuuluvat myös mahdolliset tarpeelliset lisenssit/käyttöoikeudet, tekniset asennukset ja tietojen siirto/migraatiot poistuvista järjestelmistä, järjestelmän konfigurointi, testaus ja koulutus sovittavassa laajuudessa, käyttöönotto sekä järjestelmän ylläpito ja tukipalvelut sovittavassa laajuudessa. Hankinnassa ei tavoitella kehitysprojektin kautta kehitettävää järjestelmäratkaisua.
Lääkinnällisten laitteiden ja kaluston huoltoon ja seurantaan kohdistuu laki- ja viranomaisvaatimuksia, jotka järjestelmän tulee täyttää (mm. Laki lääkinnällisistä laitteista 719/2021 §34). Talouden ja toiminnan seuraaminen edellyttää järjestelmältä raportointiominaisuuksia ja integraatiokyvykkyyksiä.
Tavoitteena on, että järjestelmän käyttöönotto käynnistyy Q3/2023 ja valmistuu viimeistään Q1/2024 aikana.
Tämä on ennakkoilmoitus EU-kynnysarvon ylittävästä hankinnasta, jonka kohteena on lääkintälaitehuollon toiminnanohjausjärjestelmä. Tämä ei ole hankintailmoitus eikä tarjouspyyntö, vaan ennakkoilmoitus mahdollisille hankinnasta kiinnostuneille tarjoajille.
Tällä tietopyynnöllä kutsutaan toimittajia markkinavuoropuheluun hankintaan liittyvistä kysymyksistä. Tietopyynnön tavoitteena on saada kattavasti hankintaa koskevaa tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisesti. Hankintayksikkö varaa mahdollisuuden demotilaisuuden järjestämiseen viikoilla 8-10/2023 Teamsin välityksellä valituille toimittajille.
Pyydämme ilmoittamaan kiinnostuksesta viimeistään 20.2.2023 klo 10.00 mennessä sähköpostitse osoitteeseen hankinnat@2m-it.fi otsikolla ”Tietopyyntö: Lääkintälaitehuollon toiminnanohjausjärjestelmä – [Yrityksen nimi]”. Viestissä tulee ilmoittaa yhteyshenkilön nimi ja sähköpostiosoite. Pyydämme toimittamaan ilmoittautumisen yhteydessä seuraavat tiedot:
Markkinavuoropuhelukutsuun vastaaminen tai markkinavuoropuheluun osallistuminen eivät sido yritystä tarjouskilpailuun osallistumiseen, eivätkä myöskään ole edellytyksenä myöhemmin varsinaiseen tarjouskilpailuun osallistumiselle. Vastaaminen tai markkinavuoropuheluun osallistuminen eivät myöskään vaikuta tarjoajan asemaan varsinaisessa tarjouskilpailussa. Saatuja tietoja käsitellään luottamuksellisesti.
Tietopyyntö ei velvoita Keski-Suomen hyvinvointialuetta toteuttamaan hankintaa tietopyynnössä kuvatulla tavalla ja tarjouskilpailu voidaan myös jättää toteuttamatta. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin esittelytilaisuuksiin osallistumisesta.